Η **Μελίντα Σανκάρ** (*Melinda Shankar*, 18 Φεβρουαρίου 1992) είναι Καναδή ηθοποιός. Έγινε γνωστή κυρίως από τη συμμετοχή της στη σειρά *Degrassi: The Next Generation* ως Άλι Μπαντάρι.

Πρώτα χρόνια
------------

Η Σανκάρ γεννήθηκε στην Οττάβα από Ινδο-Γουνιανούς γονείς, οι οποίοι μετανάστευσαν στον Καναδά. Έχει δύο μεγαλύτερες αδελφές και έναν αδελφό, ο οποίος είναι, επίσης, ηθοποιός. Η Σανκάρ μεγάλωσε στην Ορλεάνη, προάστιο της Οττάβας.

Από την ηλικία των τριών ετών ξεκίνησε να μαθαίνει μπαλέτο και καράτε, όπου κατέχει και μαύρη ζώνη. Πήγε στο γυμνάσιο *Sir Wilfrid Laurier* και έπειτα μετακόμισε στο Τορόντο για να συμμετάσχει στο *Degrassi*, το 2008.

Καριέρα
-------

Η Σανκάρ ξεκίνησε την καριέρα της ως μοντέλο και εμφανίστηκε σε πολυάριθμες διαφημιστικές αφίσες, μεταξύ των οποίων και διαφημίσεις της P&G (Πι εντ Τζι) στο Λος Άντζελες. Η μητέρα της είναι ηθοποίος και ο παππούς της σκηνοθέτης στη Γουιάνα. Ο πατέρας της συχνά οδηγεί 5 ώρες για να πάει τη Σανκάρ από την Οττάβα στο Τορόντο για τις οντισιόν.

Το 2008, η Σανκάρ έκανε το ντεμπούτο της, ως ηθοποιός, στη τηλεοπτική σειρά *Degrassi*, ως μαθήτρια στην 9η τάξη. Το 2015, έπειτα από 6 κύκλους, αποχώρησε από τη σειρά.

Το 2009, ξεκίνησε να εργάζεται για την τηλεοπτική σειρά του YTV, Ίντι. Είχε τον πρωταγωνιστικό ρόλο της Ιντίρα. Το 2010, συμμετείχε στην ταινία της Disney *Harriet the Spy: Blog Wars*, με τον ρόλο Τζέινι Γκριμπς, κολλητή της Ερριέτα. Επισής, το 2010, πρωταγωνίστησε στην ταινία *Festival of Lights*. Η ταινία γυρίστηκε στο Κουίνς της Νέα Υόρκη και στην πρωτεύουσα της Γουιάνας, την Τζώρτζταουν. Επιπλέον, ο πατέρας της ήταν ο Διευθυντής Παραγωγής της ταινίας, λόγω της καταγωγής του από τη Γουιάνα.

Προσωπική ζωή
-------------

Το 2008, μετακόμισε μαζί με τον πατέρα της στο Τορόντο για τα γυρίσματα της σειράς *Degrassi*. Πλέον κατοικεί στο *North York*, συνοικία του Τορόντο.

Κατά τη διάρκεια των γυρισμάτων της σειράς είχε ερωτευτεί τον Ντάνιελ Κέλι, επίσης ηθοποιό της σειράς. Πλέον έχουν χωρίσει.

Φιλμογραφία
-----------

| Έτος | Τίτλος | Ρόλος | Σημειώσεις |
| --- | --- | --- | --- |
| 2008–2015 | *Degrassi: The Next Generation* | Άλαϊ Μπαντζάρι | Βασικός ρόλος: 146 επεισόδια |
| 2009–2011 | *Ίντι* | Ίντιρα "Ίντι" Μέχτα | Κύριος ρόλος |
| 2010 | *Harriet the Spy: Blog Wars* | Τζέινι Γκριμπς | Τηλεταινία |
| 2010 | *Festival of Lights* | Ρέσμα | Κύριος ρόλος |
| 2010 | *Trigger* | Ρόκερ Τσικ #1 | Τηλεταινία |
| 2013 | *Alive* | Κέιτλιν | Τηλεταινία |
| 2016 | *Filth City* | Μόνικα |  |

Παραπομπές
----------

1. ↑  (Γερμανικά) *Deutsche Synchronkartei*. 48991. Ανακτήθηκε στις 4  Απριλίου 2022.
2. ↑  «Melinda Shankar returns to Guyanese roots to film new movie». *stabroeknews.com*. 13 Φεβρουαρίου 2010.. Ανακτήθηκε στις 9 Ιουλίου 2016.
3. ↑  «Melinda Shankar Interview (Inside Degrassi Series)». *showmetheskyline.wordpress.com*. 16 Απριλίου 2011.. Ανακτήθηκε στις 9 Ιουλίου 2016.
4. ↑  «Melinda Shankar's move to Toronto to appear in Degrassi». *canada.com*. 27 Ιουνίου 2008. Αρχειοθετήθηκε από το πρωτότυπο στις 2016-03-24.. Ανακτήθηκε στις 9 Ιουλίου 2016.
5. 1 2 3  «OC Interview: OPEN CHEST Interview with Actress Melinda Shankar». *openchest.com*. Αρχειοθετήθηκε από το πρωτότυπο στις 2016-03-19.. Ανακτήθηκε στις 9 Ιουλίου 2016.
6. 1 2  «Orléans teen scores television series». *orleansstar.ca*. 6 Μαρτίου 2009.. Ανακτήθηκε στις 9 Ιουλίου 2016.
7. ↑  «Exclusive: Q & A With Degrassi's Melinda Shankar and Sam Earle». *j-14.com*. 8 Οκτωβρίου 2009. Αρχειοθετήθηκε από το πρωτότυπο στις 2013-02-02.. Ανακτήθηκε στις 9 Ιουλίου 2016.
8. ↑  «Growing up through her Degrassi role». *mytowncrier.ca*. 12 Μαρτίου 2012. Αρχειοθετήθηκε από το πρωτότυπο στις 2014-03-04.. Ανακτήθηκε στις 9 Ιουλίου 2016.

Εξωτερικοί σύνδεσμοι
--------------------

* Η Μελίντα Σανκάρ στο Internet Movie Database

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Κινηματογράφος
 |

 |